CELEX: 62013TN0148
Language: fi
Date: 2013-03-14 00:00:00
Title: Asia T-148/13: Kanne 14.3.2013 — Espanja v. komissio

27.4.2013   
            
            
               FI
            
            
               Euroopan unionin virallinen lehti
            
            
               C 123/26
            
         Kanne 14.3.2013 — Espanja v. komissio
   (Asia T-148/13)
   2013/C 123/45
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: S. Centeno Huerta)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa avointa kilpailua koskevan ilmoituksen EPSO/AST/125/12 — Hallintoavustajat (AST 3)
            
         
               —
            
            
               velvoittaa komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Espanja vaatii SEUT 263 artiklan mukaisesti kumottavaksi edellä mainittua avointa kilpailua koskevaa ilmoitusta siitä syystä, että se on Euroopan unionin perusoikeuskirjan 22 artiklan, SEUT 342 artiklan, Euroopan talousyhteisössä käytettäviä kieliä koskevista järjestelyistä 15.4.1958 annetun asetuksen N:o 1 (EYVL 43, s. 650) 1 ja 6 artiklan, henkilöstösääntöjen 1d ja 27 artiklan sekä asiassa C-566/10 P, Italia vastaan komissio, annetun tuomion mukaisen oikeuskäytännön vastainen.
   Kanteensa tueksi kantaja väittää, että riidanalainen kilpailuilmoitus on seuraavilta osin virheellinen:
   
               —
            
            
               sillä syrjitään hakijoita, joiden äidinkieli ei ole englanti, ranska tai saksa
            
         
               —
            
            
               siinä ei perustella objektiivisesti ja konkreettisesti haettavien virkojen osalta huomioon otettavien kielten määrän rajoittamista, koska tässä yhteydessä yleinen viittaus yksikön etuun ei riitä
            
         
               —
            
            
               sillä ei saavuteta tavoitetta siitä, että valituksi tulee hakija, joka on pätevin, tehokkain ja luotettavin
            
         
               —
            
            
               sillä loukataan suhteellisuusperiaatetta, koska se ei takaa tasapainoa toiminnan tehokkuuden ja Euroopan unionin monikielisyyttä koskevan periaatteen noudattamisen välillä